Πολύ σκληρός για να πεθάνει

Το ***Πολύ σκληρός για να πεθάνει*** (αγγλικά: ***Die Hard***) είναι αμερικανική περιπέτεια, παραγωγής 1988 σε σκηνοθεσία Τζον ΜακΤίρναν. Το σενάριο έγραψαν οι Στίβεν Ε. ντε Σόουζα και Τζεμπ Στούαρτ και είναι βασισμένο στο μυθιστόρημα *Nothing Lasts Forever* του Ρόντρικ Θορπ. Η ταινία ακολουθεί τον αξιωματικό αστυνομίας της Νέας Υόρκης Τζον Μακλέιν καθώς τα βάζει με μια ομάδα εξαιρετικά οργανωμένων εγκληματιών με επικεφαλής τον Χανς Γκρούμπερ, οι οποίοι εκτελούν μια ληστεία υπό το πρόσχημα τρομοκρατικής επίθεσης και κρατούν ομήρους, συμπεριλαμβανομένης και της συζύγου του Μακλέιν, για να αποτρέψουν την αστυνομία από το να τους σταματήσουν. Πρωταγωνιστούν οι Μπρους Γουίλις, Άλαν Ρίκμαν, Αλεξάντερ Γκοντούνοβ και Μπόνι Μπεντίλια.

Η ταινία κυκλοφόρησε στους κινηματογράφους στις 15 Ιουλίου 1988. Απέσπασε θετικά σχόλια από τους κριτικούς, έγινε μεγάλη εισπρακτική επιτυχία με συνολικά έσοδα 141,6 εκατομμύρια δολάρια παγκοσμίως και έλαβε τέσσερις υποψηφιότητες για Όσκαρ.

Η επιτυχία της ταινίας οδήγησε σε τέσσερις συνέχειες: *Πολύ Σκληρός για να Πεθάνει 2* (Die Hard 2, 1990), *Πολύ Σκληρός για να Πεθάνει: Η Εκδίκηση* (Die Hard: With a Vengeance, 1995), *[[Πολύ Σκληρός για να Πεθάνει 4.0]]* (Live Free or Die Hard, 2007) και *Πολύ Σκληρός για να Πεθάνει Σήμερα* (A Good Day to Die Hard, 2013), όλες με τη συμμετοχή του Μπρους Γουίλις στον πρωταγωνιστικό ρόλο.

## Πλοκή
Ο ντετέκτιβ της αστυνομίας της Νέας Υόρκης Τζον Μακλέιν, καταφτάνει στο Λος Άντζελες για να τα ξαναβρεί με τη σύζυγό του, Χόλι. Ο οδηγός της λιμουζίνας, Αργάιλ, πηγαίνει τον Μακλέιν στο κτίριο Νακατόμι Πλάζα για να συναντήσει τη Χόλι στο χριστουγεννιάτικο πάρτι της εταιρίας. Ενώ ο Μακλέιν αλλάζει ρούχα, το πάρτι διακόπτεται από την άφιξη του Γερμανού τρομοκράτη Χανς Γκρούμπερ και της ομάδας του: Καρλ, Φράνκο, Τόνι, Θίο, Αλεξάντερ, Μάρκο, Κρίστοφ, Έντι, Ούλι, Χάινριζ, Φριτζ και Τζέιμς. Η ομάδα κρατά τους παρευρισκόμενους ως ομήρους εκτός από τον Μακλέιν, ο οποίος καταφέρνει να γλιτώσει, οπλισμένος με το υπηρεσιακό του όπλο.

Ο Γκρούμπερ ξεχωρίζει το στέλεχος της Νακατόμι Τζόσεφ Τακάγκι, ισχυριζόμενος ότι σκοπεύει να δώσει ένα μάθημα στον Οργανισμό Νακατόμι για την απληστία του. Μακριά από τους υπόλοιπους ομήρους, ο Γκρούμπερ ανακρίνει τον Τακάγκι για τον κωδικό υπολογιστή του Νακατόμι, που χρειάζεται για να αποκτήσει πρόσβαση στο χρηματοκιβώτιο. Ο Γκρούμπερ παραδέχεται ότι χρησιμοποιούν την τρομοκρατία ως δόλωμα για να κλέψουν 640 εκατομμύρια δολάρια από το χρηματοκιβώτιο της εταιρίας. Ο Τακάγκι αρνείται να συνεργαστεί και ο Γκρούμπερ τον σκοτώνει καθώς ο Μακλέιν παρατηρεί στα κρυφά. Ο Μακλέιν καταφέρνει να σκοτώσει τον αδερφό του Τόιν, τον Καρλ και να παίρνει το όπλο του και χρησιμοποιεί τον ασύρματό του για να επικοινωνήσει με το αστυνομικό τμήμα του Λος Άντζελες, το οποίο στέλνει τον αρχιφύλακα Αλ Πάουελ να ερευνήσει ενώ ο Γκρούμπερ στέλνει τους άνδρες του να σταματήσουν τον Μακλέιν. Ο Μακλέιν σκοτώνει τους Χάινριχ και Μάρκο και δραπετεύσει με μια σακούλα εκρηκτικών και πυροκροτητών. Εν τω μεταξύ, ο Πάουελ δεν βρίσκει κάτι παράξενο στο κτίριο καθώς μιλάει με έναν από τους άνδρες του Γκρούμπερ, που είναι ντυμένος ως φύλακας. Επιχειρεί να φύγει αλλά ο Μακλέιν πετάει το πτώμα του Μάρκο πάνω στο αυτοκίνητο του Πάουελ. Ενώ ο Πάουελ προσπαθεί να διαφύγει, οι άνδρες του Γκρούμπερ αρχίζουν να πυροβολούν. Ο Πάουελ ειδοποιεί το αστυνομικό τμήμα και γρήγορα η περιοχή περικυκλώνεται από αστυνομικούς.

Μια ομάδα S.W.A.T. εισχωρεί στο κτίριο αλλά σκοτώνονται από ρουκέτες που πετάνε οι Τζέιμς και Αλεξάντερ. Ο Μακλέιν χρησιμοποιεί τα εκρηκτικά για να τους σκοτώσει, επιτρέποντας στην ομάδα S.W.A.T. να οπισθοχωρήσει. Ο συνεργάτης της Χόλι, Χάρι Έλις προσπαθεί να διαμεσολαβήσει μεταξύ του Χανς και του Μακλέιν για τη επιστροφή των πυροκροτητών. Ο Μακλέιν αρνείται να τους επιστρέψει και ο Γκρούμπερ εκτελεί τον Έλις. Ενώ επιθεωρεί τα εκρηκτικά που έχουν προσκολληθεί στην ταράτσα, ο Γκρούμπερ έρχεται αντιμέτωπος με τον Μακλέιν αλλά καταφτάνουν οι Καρλ, Φράνκο και Φριτζ πριν ο Μακλέιν επιχειρήσει το οτιδήποτε. Ο Μακλέιν σκοτώνει τους Φριτζ και Φράνκο αλλά αναγκάζεται να φύγει από εκεί χωρίς τους πυροκροτητές.

Πράκτορες του FBI φτάνουν στην περιοχή και παίρνουν την κατάσταση στα χέρια τους, δίνοντας διαταγή να κόψουν το ρεύμα του κτιρίου. Η απώλεια ρεύματος απενεργοποιεί το τελευταίο ξεκλείδωμα του θησαυροφυλακίου όπως είχε προβλέψει ο Γκρούμπερ, δίνοντάς του έτσι πρόσβαση στα ομόλογα. Ο Γκρούμπερ απαιτεί ένα ελικόπτερο να φτάσει στην οροφή για μεταφορά. Η πρόθεσή του είναι να πυροδοτήσει τα εκρηκτικά της ταράτσας για να σκοτώσει τους ομήρους και να προσποιηθεί το θάνατο τόσο του δικού του όσο και των ανδρών του. Ο Καρλ βρίσκει τον Μακλέιν και παλεύουν. Εν τω μεταξύ, ο Γκρούμπερ παρακολουθεί ένα δελτίο ειδήσεων στο οποίο απεικονίζονται τα παιδιά του Μακλέιν, κάνοντας τον να συνειδητοποιήσει ότι η Χόλι είναι σύζυγός του. Οι τρομοκράτες διατάζουν τους ομήρους να πάνε στην ταράτσα, αλλά ο Γκρούμπερ παίρνει τη Χόλι μαζί του για να τη χρησιμοποιήσει εναντίον του Μακλέιν. Ο Μακλέιν νικά τον Καρλ και πηγαίνει στην ταράτσα. Σκοτώνει τον Ούλι και στέλνει τους ομήρους πίσω πριν πυροδοτηθούν τα εκρηκτικά, τα οποία και ανατινάζουν το ελικόπτερο του FBI.

Ο Θίο πηγαίνει στο γκαράζ για να πάρει το όχημα διαφυγής τους, αλλά ο Αργκάιλ, ο οποίος είχε παγιδευτεί στο κτίριο, του επιτίθεται. Ο Μακλέιν έρχεται αντιμέτωπος με τον Γκρούμπερ. Χτυπά τον Κρίστοφ και ειδοποιεί τους Χανς και Έντι για την παρουσία του. Ο Γκρούμπερ όμως σημαδεύει τη Χόλι στο κεφάλι με πιστόλι, αναγκάζοντας τον Μακλέιν να παραδοθεί. Ο Μακλέιν πετάει το όπλο του και βάζει τα χέρια του πίσω από το κεφάλι του. Αφού αποσπά τη προσοχή των δύο τελευταίων ανδρών του Γκρούμπερ κάνοντάς τους να γελάσουν, τραβάει το κρυμμένο όπλο του σκοτώνει τον Έντι και πυροβολεί τον Γκρούμπερ στον ώμο, προκαλώντας τον να περάσει μέσα από ένα παράθυρο. Ο Γκρούμπερ αρπάζει τη Χόλι για να σώσει τον εαυτό του, επιχειρώντας να την τραβήξει κάτω μαζί του, αλλά ο Μακλέιν καταφέρνει να την ελευθερώσει και ο Γκρούμπερ πέφτει από το κτίριο και σκοτώνεται.

Ο Μακλέιν και η Χόλι βγαίνουν από το κτίριο και γνωρίζουν τον Πάουελ. Ο Καρλ βγαίνει και αυτός από το κτίριο ως όμηρος και επιχειρεί να σκοτώσει τον Μακλέιν, αλλά ο Πάουελ τον πυροβολεί. Ο Αργκάιλ βγαίνει από το γκαράζ με τη λιμουζίνα και οι Χόλι και Μακλέιν οδηγούνται μακριά.

## Ηθοποιοί και Χαρακτήρες
* Μπρους Γουίλις στο ρόλο του *Τζον Μακλέιν*
* Άλαν Ρίκμαν στο ρόλο του *Χανς Γκρούμπερ*
* Αλεξάντερ Γκοντούνοβ στο ρόλο του *Καρλ*
* Μπόνι Μπεντίλια στο ρόλο της *Χόλι Τζενάρο-Μακλέιν*
* Ρέτζιναλντ ΒελΤζόνσον στο ρόλο του *Αρχιφύλακα Αλ Πάουελ*
* Πολ Γκλίσον στο ρόλο του *Αρχηγού της Αστυνομίας Ντουέιν Τ. Ρόμπινσον*
* Ντε'βορό Γουάιτ στο ρόλο του *Αργκάιλ*
* Γουίλιαμ Άθερτον στο ρόλο του *Ρίτσαρντ Θόρνμπεργκ*
* Χαρτ Μπόκνερ στο ρόλο του *Χάρι Έλις*
* Τζέιμς Σιγκέτα στο ρόλο του *Τζόσεφ Τακάγκι*
* Μπρούνο Ντόιον στο ρόλο του *Φράνκο*
* Αντρέας Βιζνιέβσκι στο ρόλο του *Τόνι*
* Κλάρενς Γκίλιαρντ στο ρόλο του *Θίο*

## Box office
Με προϋπολογισμό 28.000.000 δολάρια, η ταινία *Πολύ Σκληρός για να Πεθάνει* έκανε άνοιγμα τριημέρου στην 3η θέση με 7,1 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 83,8 εκατομμύρια δολάρια και στον υπόλοιπο κόσμο συγκέντρωσε 57,7 εκατομμύρια δολάρια. Παγκοσμίως απέφερε 141,6 εκατομμύρια δολάρια. Ανάμεσα στις υπόλοιπες ταινίας της σειράς καταλαμβάνει την 4η θέση τόσο στο αμερικανικό box office όσο και παγκοσμίως.

## Βραβεία & Υποψηφιότητες

## Δείτε επίσης
* Κατάλογος των καλύτερων ταινιών
* Κατάλογος χριστουγεννιάτικων ταινιών

## Παραπομπές


## Εξωτερικοί σύνδεσμοι
* Πολύ Σκληρός για να Πεθάνει στο IMDb

Κατηγορία:Αμερικανικές ταινίες της δεκαετίας 1980
Κατηγορία:Ταινίες του 1988
Κατηγορία:Ταινίες παραγωγής 20th Century Fox
Κατηγορία:Αμερικανικές θρίλερ ταινίες δράσης
Κατηγορία:Αμερικανικές ταινίες δράσης
Κατηγορία:Αμερικανικές χριστουγεννιάτικες ταινίες
Κατηγορία:Ταινίες σε σκηνοθεσία Τζον Μακ Τίρναν
Κατηγορία:Ταινίες γυρισμένες στο Λος Άντζελες
Κατηγορία:Ταινίες βασισμένες σε αμερικανικά μυθιστορήματα